VENDIM
Nr. 427, datë 23.7.2025

PËR AUTORIZIMIN E KORPORATËS SË INVESTIMEVE SHQIPTARE PËR ZHVILLIMIN E PRONAVE SHTETËRORE PËR REALIZIMIN E PROJEKTIT TË INVESTIMIT “RIJETËZIMI I KOMPLEKSIT SPORTIV ‘SKËNDERBEU’, KORÇË, STADIUMIT DHE ZONËS URBANE PËRRETH”

Në mbështetje të nenit 100 të Kushtetutës, të pikës 1, të nenit 7, të ligjit nr. 71/2019, “Për Korporatën e Investimeve Shqiptare”, dhe të shkronjës “b”, të pikës 1, të kreut II, të vendimit nr. 137, datë 6.3.2024, të Këshillit të Ministrave, “Për përcaktimin e kritereve dhe të procedurës për dhënien e pronës shtetërore me qira, enfiteozë, leasing, shitje, përdorim si kolateral dhe të përdorimit në forma të tjera nga ana e Korporatës së Investimeve Shqiptare”, të ndryshuar, me propozimin e ministrit të Ekonomisë, Kulturës dhe Inovacionit, Këshilli i Ministrave

VENDOSI:

1. Autorizimin e shoqërisë aksionare “Korporata e Investimeve Shqiptare”, me NIPT: M01917011D, vetë apo nëpërmjet entitetit të krijuar prej saj, për të vepruar si zhvillues i pronave, të përcaktuara në shtojcën nr. 1, që i bashkëlidhet këtij vendimi, dhe autorizimit të dhënë nga Këshilli Bashkiak Korçë, nëpërmjet vendimit nr. 118, datë 31.8.2023, të ndryshuar me vendimin nr. 70, datë 21.7.2025, në funksion të realizimit të projektit të investimit “Rijetëzimi i kompleksit sportiv ‘Skënderbeu’, Korçë, stadiumit, pallatit të sportit dhe zonës urbane përreth”, i cili ka si qëllim, ndër të tjera, përmbushjen e interesit publik. 
2. Autorizohet Korporata e Investimeve Shqiptare dhe institucionet e përcaktuara në shtojcën nr. 2, që i bashkëlidhet këtij vendimi, apo autoritetet e autorizuara prej tyre, që, brenda 30 (tridhjetë) ditëve nga hyrja në fuqi e këtij vendimi, të lidhin marrëveshje bashkëpunimi për përcaktimin e standardit, metodologjisë, termave dhe kushteve të bashkëpunimit për përmbushjen e interesit publik e përmbushjen e interesit të Korporatës, si dhe të entiteteve në pronësi të të cilit/ave regjistrohet prona e re shtetërore.
3. Autorizohet Korporata e Investimeve Shqiptare për hapjen e procedurës konkurruese për përzgjedhjen e partnerit privat, sipas rregullave të përcaktuara në vendimin nr. 137, datë 6.3.2024, të Këshillit të Ministrave, “Për përcaktimin e kritereve dhe të procedurës për dhënien e pronës shtetërore me qira, enfiteozë, leasing, shitje, përdorim si kolateral dhe të përdorimit në forma të tjera nga ana e Korporatës së Investimeve Shqiptare”, të ndryshuar, për zhvillimin e pronës nëpërmjet instrumentit të sipërmarrjes. 
4. Autorizohet Korporata e Investimeve Shqiptare për negociimin me subjekte private, me qëllim lidhjen e kontratës përkatëse për zhvillimin e pronave për të cilat ka autorizim zhvillimi, në funksion të realizimit të projektit të investimit.
5. Autorizohet Korporata e Investimeve Shqiptare, vetë apo nëpërmjet subjekteve të krijuara prej saj, të kryejë veprimet me Agjencinë Shtetërore të Kadastrës, institucionet publike kompetente për planifikimin e zhvillimin e territorit apo me institucione të tjera, në kuadër të realizimit të projektit të investimit, si dhe të sigurojë regjistrimin, në emër të Republikës së Shqipërisë/Bashkisë Korçë/ Korporatës, sipas parashikimeve të marrëveshjes së bashkëpunimit, të pronës së re shtetërore, që do të krijohet në kuadër të projektit të investimit.
6. Në funksion të zhvillimit të pronave të përcaktuara në këtë vendim, në përputhje me parashikimet ligjore përkatëse për planifikimin dhe zhvillimin e territorit, autorizohet Korporata e Investimeve Shqiptare për të proceduar me prishjen e objekteve, pjesë e pronave të përcaktuara në shtojcën nr.1, që i bashkëlidhet këtij vendimi.
7. Vendimi nr.568, datë 4.10.2023, i Këshillit të Ministrave “Për ngarkimin e Fondit Shqiptar të Zhvillimit, si autoritet kontraktor për realizimin e projektit të zonës multifunksionale përreth kompleksit të stadiumit ‘Skënderbeu’ në Korçë, përfshirë stadiumin”, shfuqizohet, me hyrjen në fuqi të këtij vendimi.
8. Ngarkohen Ministria e Arsimit dhe Sportit, Bashkia Korçë, Federata Shqiptare e Futbollit, Agjencia Shtetërore e Kadastrës dhe Korporata e Investimeve Shqiptare për zbatimin e këtij vendimi.
Ky vendim hyn në fuqi pas botimit në Fletoren zyrtare. 

ZËVENDËSKRYEMINISTËR
[bookmark: _Hlk161932366]Belinda Balluku

SHTOJCA NR. 1
PRONAT ME FUNKSION PUBLIK PËR TË CILAT KORPORATA VEPRON SI ZHVILLUES

	

Nr.
	Zona kadastrale
	Nr. i
pasurisë
	Sip. e pasurisë
(m2)
	Nga sip.
	Institucioni me përgjegjësi administrimi/ pronësi

	
	
	
	
	Truall
(m2)
	Ndërtesë
(m2)
	

	1
	8561
	1/5
	23934.7
	23934.7
	323.3
	Bashkia Korçë

	2
	8561
	1/4
	464.1
	
	
	Bashkia Korçë

	3
	8561
	1/3
	337.5
	
	
	Bashkia Korçë

	4
	8561
	1/560
	137.3
	
	
	Bashkia Korçë

	5
	8561
	1/580
	20.1
	
	
	Bashkia Korçë

	6
	8561
	1/561

	Bashkia Korçë

	7
	8561
	1/562
	192.2
	
	
	Bashkia Korçë

	8
	8561
	1/6
	528.9
	
	
	Bashkia Korçë

	9
	8561
	1/563
	461.1
	
	
	Bashkia Korçë

	10
	8561
	1/25
	8553.5
	
	
	Bashkia Korçë

	11
	8561
	1/581
	1033.4
	1033.4
	180.8
	Bashkia Korçë

	12
	8561
	1/11
	4746.8
	
	
	Bashkia Korçë

	13
	8561
	1/19
	1208.4
	1208.4
	
	Bashkia Korçë

	14
	8561
	1/559
	356.6
	
	
	Bashkia Korçë

	15
	8561
	1/547
	24.4
	
	
	Bashkia Korçë

	16
	8561
	1/912
	85,836
	85,836
	250
	Bashkia Korçë

	17
	8561
	1/17
	1564.6
	
	
	Shtet

	18
	8561
	1/7
	1,012.80
	
	
	Bashkia Korçë

	19
	8561
	1/539
	47.3
	
	
	Bashkia Korçë

	20
	8561
	1/540
	48.6
	
	
	Bashkia Korçë

	21
	8561
	1/541
	46.7
	
	
	Bashkia Korçë

	22
	8561
	1/542
	49
	
	
	Bashkia Korçë

	23
	8561
	1/543
	50.2
	
	
	Bashkia Korçë



SHTOJCA NR. 2
INSTITUCIONET PUBLIKE, TË CILAT LIDHIN MARRËVESHJEN E BASHKËPUNIMIT ME KORPORATËN E
INVESTIMEVE SHQIPTARE
[bookmark: _Hlk199766146]
Bashkia Korçë, Federata Shqiptare e Futbollit dhe Ministria e Arsimit dhe Sportit 
